ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 σχετικά με την ειδική οικονομική συνδρομή της Κοινότητας για την εξάλειψη του αφθώδους πυρετού στην Ελλάδα (Το κείμενο στην ελληνική γλώσσα είναι το μόνο αυθεντικό) (96/107/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3, παράγραφος 3 και το άρθρο 11,

Εκτιμώντας:

ότι, στην Ελλάδα, από 1ης Αυγούστου μέχρι 25 Οκτωβρίου 1994 παρουσιάστηκαν κρούσματα αφθώδους πυρετού 7

ότι η εμφάνιση της εν λόγω νόσου αποτελεί σοβαρό κίνδυνο για το ζωϊκό κεφάλαιο της Κοινότητας και, προκειμένου να βοηθήσει την εξάλειψη της νόσου το συντομότερο δυνατό, η Κοινότητα έχει τη δυνατότητα να συμμετάσχει με οικονομική βοήθεια 7

ότι, όταν η παρουσία αφθώδους πυρετού επιβεβαιώθηκε επισήμως, οι ελληνικές αρχές έλαβαν τα ενδεδειγμένα μέτρα στα οποία περιλαμβάνονται τα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ και οι ανάλογες διατάξεις της οδηγίας 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7 ότι, οι ελληνικές αρχές ανακοίνωσαν τη λήψη μέτρων αυτού του είδους 7

ότι το μολυσμένο μαλλί καταστράφηκε προκειμένου να αποφευχθεί η συνέχιση της εμφάνισης της συγκεκριμένης νόσου 7 ότι το μέτρο αυτό είναι επιλέξιμο για κοινοτική οικονομική συνδρομή 7

ότι πληρούνται οι όροι για κοινοτική οικονομική βοήθεια 7

ότι, για να γίνει ορθή οικονομική διαχείριση, πρέπει η Ελλάδα να στείλει τα απαραίτητα δικαιολογητικά έγγραφα στην Επιτροπή 7

ότι πρέπει να καθορισθεί εκ των προτέρων το μέγιστο ύψος της οικονομικής ενίσχυσης για τη συγκεκριμένη δράση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την εξάλειψη του αφθώδους πυρετού που εμφανίστηκε κατά την περίοδο από 1ης Αυγούστου 1994 μέχρι 31 Αυγούστου 1995, η Ελλάδα δύναται να λάβει κοινοτική οικονομική βοήθεια. Η οικονομική συνδρομή της Κοινότητας ανέρχεται στο 70 % του κόστους:

α) αποζημίωσης των κατόχων για:

- τη σφαγή και καταστροφή ζώων,

- την καταστροφή γάλακτος και μαλλιού,

- τον καθαρισμό και απολύμανση των εκμεταλλεύσεων,

- την καταστροφή μολυσμένων ζωοτροφών, και του μολυσμένου εξοπλισμού εφόσον δεν είναι δυνατό να απολυμανθεί 7

β) ορολογικών δοκιμών όπως συμφωνήθηκε με την Επιτροπή.

Άρθρο 2

1. Η κοινοτική οικονομική συνδρομή πρέπει να χορηγηθεί αφού υποβληθούν τα σχετικά δικαιολογητικά έγγραφα.

2. Η Ελλάδα πρέπει να στείλει εντός τεσσάρων μηνών το αργότερο, από της κοινοποιήσεως της παρούσας απόφασης, τα έγγραφα που αναφέρονται στην παράγραφο 1.

3. Η οικονομική συνδρομή της Κοινότητας περιορίζεται σε 3,4 εκατομμύρια Ecu. Επιπλέον, περιορίζεται σε ενέργειες για τις οποίες έχουν υποβληθεί δικαιολογητικά σύμφωνα με την παράγραφο 2 και για τις οποίες έχει καταβληθεί αποζημίωση στους κατόχους, εντός 60 ημερών από την επιβεβαίωση της παρουσίας της νόσου στη συγκεκριμένη εκμετάλλευση.

Άρθρο 3

Η παρούσα απόφαση απευθύνεται στην Ελλάδα.

Βρυξέλλες, 12 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 315 της 26. 11. 1985, σ. 11.